CELEX: 62019TN0027
Language: da
Date: 2019-01-15 00:00:00
Title: Sag T-27/19: Sag anlagt den 15. januar 2019 — Pilatus Bank og Pilatus Holding mod ECB

25.2.2019   
            
            
               DA
            
            
               Den Europæiske Unions Tidende
            
            
               C 72/47
            
         
      Sag anlagt den 15. januar 2019 — Pilatus Bank og Pilatus Holding mod ECB
      (Sag T-27/19)
      (2019/C 72/60)
      Processprog: engelsk
      
         Parter
      
      
         Sagsøgere: Pilatus Bank plc (Ta’Xbiex, Malta) og Pilatus Holding ltd (Ta’Xbiex) (ved advokaterne O. Behrends, L. Feddern og M. Kirchner)
      
         Sagsøgt: Den Europæiske Centralbank
      
         Sagsøgernes påstande
      
      
                  —
               
               
                  ECB’s afgørelser, truffet den 2. november 2018 og fremsendt til Pilatus Bank plc. den 5. november 2018 angående tilbagetrækningen af Pilatus Banks banklicens, annulleres.
               
            
                  —
               
               
                  ECB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat elleve anbringender.
      
                  1.
               
               
                  Med det første anbringende gøres det gældende, at ECB undlod at påtage sig sit ansvar i henhold til FTM-forordningens artikel 14, stk. 5. (1)
                  
               
            
                  2.
               
               
                  Med det andet anbringende gøres gældende, at ECB fejlagtigt antog, at der var retligt grundlag for at trække licensen tilbage.
               
            
                  3.
               
               
                  Med det tredje anbringende gøres gældende, at ECB undlod at tage behørigt hensyn til afgørelsens skønsmæssige karakter.
               
            
                  4.
               
               
                  Med det fjerde anbringende gøres gældende, at ECB undlod at vurdere de relevante faktiske omstændigheder og undlod at gøre dette upartisk og objektivt.
               
            
                  5.
               
               
                  Med det femte anbringende gøres gældende, at ECB tilsidesatte proportionalitetsprincippet.
               
            
                  6.
               
               
                  Med det sjette anbringende gøres gældende, at ECB tilsidesatte princippet nemo auditur.
               
            
                  7.
               
               
                  Med det syvende anbringende gøres gældende, at ECB begik en retlig fejl med hensyn til ECB’s vurderinger i forbindelse med princippet om uskyldsformodningen.
               
            
                  8.
               
               
                  Med det ottende anbringende gøres gældende, at ECB tilsidesatte ligebehandlingsprincippet og udøvede forskelsbehandling.
               
            
                  9.
               
               
                  Med det niende anbringende gøres gældende, at ECB tilsidesatte FTM-forordningens artikel 19 og betragtning 75 til denne forordning og begik magtfordrejning.
               
            
                  10.
               
               
                  Med det tiende anbringende gøres gældende, at ECB tilsidesatte sagsøgernes ret til forsvar og deres ret til at blive hørt.
               
            
                  11.
               
               
                  Med det ellevte anbringende gøres gældende, at ECB undlod at give en tilstrækkelig begrundelse for afgørelsen.
               
            
         (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter.